ଭୁବନେଶ୍ୱର, ଅଗଷ୍ଟ ୩୦ (ଲୋକାଲ ୱାୟାର) : ରାଜ୍ୟରେ ଏବେ ବର୍ଷା ନ ଥିବାରୁ ବୈତରଣୀ ଓ ବ୍ରାହ୍ମଣୀ ନଦୀର ଜଳସ୍ତର କମୁଛି ବୋଲି ସ୍ୱତନ୍ତ୍ର ରିଲିଫ୍ କମିଶନର (ଏସ୍ଆରସି) ପ୍ରଦୀପ ଜେନା ରବିବାର ଟ୍ୱିଟ୍ କରି ସୂଚନା ଦେଇଛନ୍ତି ।
ଯାଜପୁର ବରୀ ବ୍ଲକକୁ ସ୍ୱତନ୍ତ୍ର ଧ୍ୟାନ ଦିଆଯାଇଛି । ବରୀରେ ଉଦ୍ଧାର ଓ ରିଲିଫ୍ କାର୍ଯ୍ୟ ପାଇଁ ୧୭ ଅଧିକାରୀ ନିୟୋଜିତ ଅଛନ୍ତି ।
ଆନନ୍ଦପୁରରେ ବିପଦ ସଙ୍କେତ ତଳେ ଅଛି ବୈତରଣୀ ନଦୀ । ଏଠାରେ ବିପଦ ସଙ୍କେତ ୩୮.୩୬ମି. ଥିବାବେଳେ ୩୫.୫୬ମି. ଜଳ ପ୍ରବାହିତ ହେଉଛି ।
ଅନ୍ୟପଟେ, ଯାଜପୁର ଜିଲ୍ଲାର ବରୀ ବ୍ଲକ ବାହ୍ୟ ଜଗତରୁ ବିଚ୍ଛିନ୍ନ ହୋଇଛି । ବୈତରଣୀରେ ବନ୍ୟା ଯୋଗୁଁ ଯାଜପୁରର ବରୀକୁ ସମସ୍ତ ରାସ୍ତାରେ ଯୋଗାଯୋଗ ବିଚ୍ଛିନ୍ନ ହୋଇଛି ।
